П Р О Т О К О Л      № 5
от заседанието на Съвета на Регионална колегия София-град към КАБ

Днес, 03.06.2016г. (трети юни две хиляди и шестнадесета година) от 17:00 часа в САБ, ул.Кракра 11, Заседателна зала, бе проведено заседание на Съвета на РК София-град.

При откриване на заседанието присъстваха 15 (петнадесет) члена на Съвета на РК . Съветът разполага с необходимия кворум и може законно да заседава и да взема решения. Впоследствие съставът нарасна до 17 (седемнадесет) члена.


Присъстващи членове на  Съвета:
арх. Иван Аврамов – председател, арх. Светломир Никодимов – зам.-председател и орг. секретар, арх. Емил Сардарев – зам.-председател, арх. Георги Мечанов – зам.-председател, ланд.арх. Иван Мустаков, арх. Атанас Ковачев, арх. Христо Венков, ланд.арх. Ани Цонинска, арх. Милен Русенов, арх. Ангел Мазникова, арх. Венета Кавалджиева, арх. Васил Василев – член на ръководството на Архитектурна колегия „А“, замества председателя, арх. Валентина Василева - председател на Архитектурна колегия „В“, арх. Добринка Камбурова - председател на Архитектурна колегия „Г“, арх. Даниела Дюлгерова - председател на Архитектурна колегия „Д“, арх. Николай Колев – и.д. председател на Архитектурна колегия „Е“, ланд.арх. Веселина Калайкова – председател на Архитектурна колегия „Ж”.
На заседанието не присъстваха по уважителни причини следните членове: арх. Р.Борисова - председател на Архитектурна колегия „Б“.
На заседанието бяха поканени и присъстваха: арх. Борислав Игнатов, арх. Николай Баровски, арх. Данчо Данчев, арх. София Лостова.
Заседанието бе председателствано  от арх. Иван Аврамов – председател на РК София–град. За воденето на протокола бе избрана Елена Бикова – изпънителен сектретар, офис на РК София-град. 

Председателят арх. Ив.Аврамов откри заседанието и прочете предварително оповестения дневен ред.
Съветът реши:
1. Приема предложения от Председателя на РК София-град дневен ред.
Гласували 16 души; „ЗА” – 16; „ПРОТИВ” – няма; „ВЪЗДЪРЖАЛИ СЕ” – няма.

Предложението за дневен ред бе прието с пълно мнозинство, както следва:

ДНЕВЕН РЕД:
1.
Обсъждане и приемане на кандидатури за членове от РК София-град на ОЕСУТ към НАГ.

2.
Обсъждане и приемане на кандидатури за членове от РК София-град в Районните експертни съвети.

3.
Обсъждане и приемане на състав на Работни групи към председателя и зам.-председателите по основните направления.

4.
Участие в съвместна среща с главния архитект на София и главните архитекти на районите.

5.
Организиране съместно със САБ на „Кръгла маса“ по устройствени проблеми на София с участието на главния архитект на София, експерти от НАГ и МРРБ, и последваща конференция.

6.
Преглед на изпълнението на решенията и приемане на Протокол №4 / 27.04.2016г.

7.
Утвърждаване на текущи и предстоящи разходи.

8.
Молби и предложения.

8.1. Молба от арх. Весела Тончева
9.
Разни.
Арх. Ив.Аврамов информира членовете, че е свикал спешно Съвета поради предстоящи срещи с главния архитект на София, арх. Здравко Здравков, както и получено от него писмо за изпращане на представители в ЕСУТ. На 06.06 от 18:00 ч., в ЦДА, има организирана среща от СО, САБ и РК София-град, за представяне на арх. Здравков с всички браншови организации. На 07.06. от 13:00 ч. се организира отново от САБ, РК и РИОСВ София среща и с главните архитекти на районните администрации, заедно със София област – относно проблемите на екологията, устройствените планове и др. На 08.06. от 11:00 ч. в БТА ще има пресконференция, организирана от САБ и РК, във връзка защита на авторските права при преустройството на хотел „Маринела София“. Предприети са действия от РК, като е изготвено писмо до КДП за производство към колеги. Ще се обърне внимание на обществеността, за недопускане на подобни нарушения за вбъдеще.
По т.1. от дневния ред:
 
Арх. Ив.Аврамов представи, изготвен списък от него и арх. Никодимов, с предложения за  представители в ЕСУТ. Поименният състав е съгласуван предварително със САБ, за да няма повтарящи се колеги. Писмото от арх. Здравков е получено на 19.05. РК София-град ще предложи по двама архитекти и един ландшафтен, с възможност да се назначат и тримата представители и те да присъстват на съответния съвет. Поради това, че вече представителите на КАБ са вписани в Закона, то тяхното участие ще се заплаща от общината.

Ланд.арх. В.Калайкова обърна внимание, че записания представител, ланд.арх. А.Цонинска, за проекти, свързани с архитектурно-историческото и културно  наследство и др., е общински служител и в тази връзка няма това право. Предлага на нейно място – ланд.арх. Цв.Йорданова. За разглеждане на проекти на устройствени планове и изменения – ланд.арх. Пенчо Добрев.

Арх. Ат.Ковачев се обърна към председателя, след като има писмо от 19 май до момента, защо никой не му се е обадил предварително за да го информира, че е включен, както и да го попита дали желае да бъде включен? 

Арх. Ив.Аврамов отговори, че при изготвянето на списъка е спазен принципа на приемственост от предишното ръководство и затова е включен. Не е бил информиран предварително, защото списъците са изготвяни от него и арх. Никодимов до последно, за да бъдат готови навреме за заседанието на Съвета. Затова и не са информирани всички.

Арх. Ат.Ковачев отправи предложение, списъкът да бъде пуснат до членовете на Съвета и председателите на АК, за да отправят своите предложения за представители, тъй като такъв е бил принципът и преди. Напомни и, че предишните представители на РК са били гласувани на Разширен съвет, след приети правила. Забелязва, че част от записаните колеги, не са избрани от последните общи събрания в ръководствата, а колеги, които са избрани, не са включени никъде като представители.

Арх. Иван Аврамов приветства арх. Борислав Игнатов – председател на УС на КАБ.


Арх. Борислав Игнатов благодари за поканата да присъства на заседанието на Съвета. Информира, че е провел много и важни браншови срещи, че тепърва предстои много работа, най-вече по промяна на нормативната уредба. Още се обсъжда главните архитекти дали да бъдат регистрирани като членове на КАБ. Очаква предложения от всички регионални колегии за наболели проблеми, които да бъдат приоритезирани и разгледани в най-скоро време.

Съветът продължи с разглеждане на предложенията за представители на РК в ЕСУТ и РЕСУТ.

Арх. Ив.Аврамов отново обърна внимание, че при изготвянето на списъка са се взели предвид принципите на приемственост, на участие на колеги, от разширения съвет, както и включване на колеги, доказани експерти в областта.

Ланд.арх. Иван Мустаков предложи да има повече ландшафтни архитекти в ЕС в НАГ, както и предлага за ЕС в Зелена система да бъде включен и архитект. Отделно не вижда да е вписан към някой от ЕС в НАГ.

Арх. В.Василева обърна внимание, че според нея общински служители не трябва да присъстват в този списък и да имат право да участват в ЕС.


Арх. Ат. Ковачев предложи, тъй като забелязва не малко повтарящи се имена, да има по един представител само в ЕС. Като мотив за това предложение е, че е напълно възможно провеждане на съвет по едно и също време, а когато представителят е един и същ, той как ще може да избере на кой съвет да отиде? Ако се приеме от Съвета – предлага себе си за представител към Зелена система, а ланд.арх. Ив.Мустаков да отиде на неговото място за разглеждане на проектите на ниското строителство, а арх. Ангел Мазников да бъде включен към представителите за разглеждане на проекти за културно-историческото наследство, на мястото на арх. Г. Семова.
След направеното обсъждане,

Съветът реши:

1. Да се гласуват по висшегласие предложените представители за разглеждане на проекти на устройствени планове и на проекти, свързани с архитектурно-историческото и културно наследство, поради това, че са повече от 3-ма души.
Гласували  16 души; „ЗА” – 15; „ПРОТИВ” – 1; „ВЪЗДЪРЖАЛИ СЕ” – няма.

Предложението се приема с мнозинство.
За арх. Иван Аврамов – ЗА – 15; ПРОТИВ – няма; ВЪЗДЪРЖАЛИ СЕ – 1.

За арх. Тодор Булев – ЗА – 8; ПРОТИВ – 1; ВЪЗДЪРЖАЛИ СЕ – 7.

За арх. Борислав Борисов – ЗА – 14; ПРОТИВ – няма; ВЪЗДЪРЖАЛИ СЕ – 2.

За ланд.арх. Пенчо Добрев – ЗА – 13; ПРОТИВ – няма; ВЪЗДЪРЖАЛИ СЕ – 3.


Представители на РК София-град за разглеждане на проекти на устройствени планове и изменения са, както следва: арх. Ив.Аврамов, арх. Б.Борисов, ланд.арх. П.Добрев.

За арх. Георги Мечанов – ЗА – 15; ПРОТИВ – няма; ВЪЗДЪРЖАЛИ СЕ – 1.

За арх. Габриела Семова – ЗА – 12; ПРОТИВ – 2; ВЪЗДЪРЖАЛИ СЕ – 2.

За ланд.арх. Цветелина Йорданова – ЗА – 15; ПРОТИВ – няма; ВЪЗДЪРЖАЛИ СЕ – 1.
За арх. Ангел Мазников – ЗА – 5; ПРОТИВ – 4; ВЪЗДЪРЖАЛИ СЕ – 7.
Представители на РК София-град за разглеждане на проекти, свързани с архитектурно-историческото и културно  наследство, художествено-пластични проблеми на монументалното изкуство и проекти за преместваеми обекти, рекламни елементи и реклама са, както следва: арх. Г.Мечанов, арх. Г.Семова, ланд.арх. Цв.Йорданова.
След направеното обсъждане,

Съветът реши:

1. Гласува анблок следните представители на РК София-град към КАБ за ЕС към НАГ:

- за разглеждане на инвестиционни проекти: арх. Христо Чепилев, арх. Светломир Никодимов и арх. Атанас Динев;

- за разглеждане на проекти за обекти на ниското строителство: арх. Емил Сардарев, арх. Николай Баровски и ланд.арх. Иван Мустаков;

- за разглеждане на геодезически работи, свързани с поддържането на кадастралния план и прилагането на подробните устройствени планове и на специализирани карти за устройствено планиране: арх. Красимир Язов, арх. Величка Тименова и арх. Борислав Георгиев;

- за разглеждане на устройствени планове и инвестиционни проекти за обекти на зелената система на столична община: ланд.арх. Веселина Калайкова, ланд.арх. Веселин Рангелов и арх. Атанас Ковачев.
Гласували  15 души; „ЗА” – 15; „ПРОТИВ” – няма; „ВЪЗДЪРЖАЛИ СЕ” – няма.

Предложението се приема с пълно мнозинство.
По т.2. от дневния ред:
Арх. Ив.Аврамов даде думата на членовете на Съвета за коментари по така предложените за представители на КАБ в РЕСУТ.

Арх. Хр.Венков запита, тъй като не вижда своете име сред предложените, а е казано, че един от принципите е приемствеността и който досега успешно е вършил своята дейност в РЕС е предложен на същата позиция, дали това означава, че той не е вършил успешно тази работа.

Арх. Ив.Аврамов отговори, че арх. Венков е избран като член на ЕС в НАГ или по-горна позиция и затова не е предложен в РЕС.

Арх. В.Василев обърна внимание, че ако се спазват определени правила, то арх. Н.Хаджимарински – председател на АК „А“ трябва да е вписан в някой от районите на „А“, а той е включен само като резерва, докато основните представители са колеги, които не са избрани от общите събрания или не са членове на АК „А“.

Арх. Г.Мечанов пожела да изкаже мнението си, че ако предишното ръководство е ползвало принципи, смятат ли за правилно арх. Любомир Пеловски да  е бил представител и в ЕС на НАГ и в РЕСУТ? Също така лично той е информиран по много неуважителен начин, не от Съвета на РК София град, както би било редно, а с притеснение и недоумение от главния архитект на район Триадица, че на негово място, като представител е посочен арх. Пеловски, което го е поставило в конфузна ситуация по време на РЕС.
Арх. Н.Баровски пожела да вземе отношение по въпроса, като напомни, че всички представители на РК София-град са предложени и приети от Съвета на РК, за което си има протоколи. Промените са изпратени до всички районни администрации с циркулярно писмо. 
Арх. М.Русенов изрази желание да не бъде записан като резерва, а основен представител за район Средец.

Ланд.арх. Ив.Мустаков сподели, че арх. Анг.Мазников лично му се е обадил, тъй като е възпрепятстван към момента и ще закъснее, че желае да остане като основен представител за район Оборище.

Арх. Д.Камбурова също информира, че арх. К.Попов лично й се е обадил, че желае да остане като основен представител за район Овча купел.
Арх. Н.Колев като председател на АК „Е“ също желае да е основен представител в някой от районите на „Е“, както и подкрепя арх. Хр. Венков да остане като представител в района, в който е бил досега. Обърна внимание, че от предишното ръководство е записан като резерва за район Кремиковци, но никога не е взел участие въпреки честите неприсъствия на титуляра арх. В.Врабчев. В тази връзка предлага представителите за район Кремиковци да се сменят.

Арх. Св.Никодимов се оттегля за район Овча купел. Арх. К.Попов да остане основен представител.

Арх. Ив.Аврамов се оттегля за район Лозенец. Арх. Хр.Венков да остане основен представител.
След направеното обсъждане,

Съветът реши:

1. Така изготвените предложения за представители за РЕСУТ, с направените промени от ландшафтните архитекти и основните представители за райони Овча купел и Лозенец да се изпратят до председателите на Архитектурните колегии за обсъждане и проучване и срок за допълнения или промени – до една седмица.
Гласували  12 души; „ЗА” – 12; „ПРОТИВ” – няма; „ВЪЗДЪРЖАЛИ СЕ” – няма.

Предложението се приема с пълно мнозинство.
По т.3. от дневния ред:
Арх. Ив.Аврамов представи съставите на предложените от ръководството на РК - за председатели и членове на работните групи по професионална дейност, нормативна дейност, международна дейност и бюджет и финанси.
По предложение на арх. Аврамов:

Съветът реши:

1. Да гласува анблок съставите на Работните групи към Регионална колегия.
Гласували 12 души; „ЗА” – 8; „ПРОТИВ” – няма; „ВЪЗДЪРЖАЛИ СЕ” – 4.

Предложението не се приема.


Арх. Ат.Ковачев не смята, че е достатъчно информиран по въпроса, тъй като съответните предложения не са били изпратени предварително за запознаване и затова не може да гласува така представените състави. Помоли председателят и зам.-председателите да изкажат своите мотиви и защо предлагат колеги, които не са членове на Съвета на РК.


Арх. Ем.Сардарев е посочил представител на по-младите колеги архитекти, председатели на АК и разбира се представител ландшафтен архитект, с които смята, че ще се сработи добре.

Арх. Г.Мечанов е избрал колеги, които познава и които смята, че са доказани експерти в нормативната уредба. Устно декларира, че арх. Тименова е негова братовчедка и ако Съветът прецени, може да не бъде включена към този състав.


Арх. М.Русенов обърна внимание, че съгласно Закона, арх. Тименова не попада в определението за свързано лице.

Арх. Св.Никодимов обоснова своя избор като така предложените от него колеги, с които желае да работи, всички са участвали досега в бюджетни комисии, някои от тях и на централно ниво.

Арх. Ив.Аврамов смята, че всички предложени от него колеги са много познати покрай международните прояви на Камарата. Арх. В.Георгиева като досегашен зам.-председател на УС на КАБ е осъществила голямо количество документооборот с чужбина и е запозната с много от въпросите, които се обсъждат в АСЕ. Надява се, че така сформираните РГ ще поддържат активна връзка с УС на КАБ.

Арх. Данчо Данчев също благодари за покана, пожела спорна работа и напусна заседанието на Съвета.

След направеното обсъждане,

Съветът реши:

1. Гласува за състав на Работната група по професионална дейност към Съвета на РК София-град:

арх. Емил Сардарев – председател

и членове: арх. Валентина Василева, арх. Даниела Дюлгерова, арх. София Лостова и ланд. арх. Десислава Данчева.
Гласували  12 души; „ЗА” – 10; „ПРОТИВ” – няма; „ВЪЗДЪРЖАЛИ СЕ” – 2.

Предложението се приема с мнозинство.
Съветът реши:

1. Гласува за състав на Работната група по нормативна дейност към Съвета на РК София-град:

арх. Георги Мечанов – председател

и членове: арх. Милен Русенов, арх. Добринка Камбурова, арх. Весела Георгиева, арх. Величка Тименова и ланд. арх. Асен Илиев.
Гласували  13 души; „ЗА” – 10; „ПРОТИВ” – 2; „ВЪЗДЪРЖАЛИ СЕ” – 1.

Предложението се приема с мнозинство.
Съветът реши:

1. Гласува за състав на Работната група по бюджет и финанси към Съвета на РК София-град:

арх. Светломир Никодимов – председател

и членове: арх. Христо Венков, арх. Катя Ангелова, арх. Габриела Семова и ланд. арх. Веселина Калайкова.
Гласували  13 души; „ЗА” – 10; „ПРОТИВ” – 1; „ВЪЗДЪРЖАЛИ СЕ” – 2.

Предложението се приема с мнозинство.
Съветът реши:

1. Гласува за състав на Работната група по международна дейност към Съвета на РК София-град:

арх. Иван Аврамов – председател

и членове: арх. Веселина Николова, арх. Весела Георгиева, арх. Истелианна Атанасова и ланд. арх. Кристина Андреева
Гласували  13 души; „ЗА” – 11; „ПРОТИВ” – 1; „ВЪЗДЪРЖАЛИ СЕ” – 1.

Предложението се приема с мнозинство.
По т.4. и т.5. от дневния ред:
 
Арх. Ив.Аврамов вече представи подробна информация за предстоящите срещи.

Арх. Н.Баровски благодари за поканата, пожела ползотворна работа и напусна заседанието на Съвета.

По т.6. от дневния ред:
След направеното обсъждане,

Съветът реши:


1. Приема разширен и кратък вариант на Протокол №4/27.04.2016г.
Гласували  11 души; „ЗА” – 11; „ПРОТИВ” – няма; „ВЪЗДЪРЖАЛИ СЕ” – няма.

Предложението се приема с пълно мнозинство.
По т.7. от дневния ред:
Арх. Св.Никодимов докладва направените разходи.

Арх. Ив.Аврамов дискутира относно делегатите, които не са информирали предварително, че няма да присъстват на ОС на КАБ, до следващо заседание, да се направи контакт с тях и Съвета да вземе отношение по направените за тях разходи.
След направено обсъждане,
Съветът реши:
Относно неутвърдени разходи, направени от РК София-град, от 06.04.2016г. до 03.06.2016г.:
	І.
	Канцеларски
	253,54 лв

	ІІ.
	Телефони, интернет и поддръжка сайт
	1332,81 лв

	ІІІ.
	Представителни
	230,80 лв

	ІV.
	Пощенски разходи, банкови такси
	62,40 лв

	V.
	Граждански договори - Василка Спандониева, арх. Стефан Аспарухов, 

Павлина Димитрова за м.м. април и май
	2900,13 лв

	VІ.
	Куриерски
	5,70 лв

	VІІ.
	Ремонт на копирна техника
	0,00 лв

	VІІІ.
	Разходи за общо събрание на РК София-град
	8795,14 лв

	ІХ.
	Разходи за общо събрание на КАБ (вкл. нощувки, командировъчни и транспорт)
	34900,29 лв

	
	перо Общи  дейности                                                                                Всичко:
	48480,81 лв

	Х.
	Отчетени суми за командировки с придружаване на чужденци
	

	
	перо Международна дейност                                                                    Всичко:
	722.23 лв


1.Одобрява направените до този момент разходи съгласно докладната записка.

2.Средствата да се вземат от бюджета на РК София-град – от съответните пера.

Гласували  15 души; „ЗА” – 14; „ПРОТИВ” – няма; „ВЪЗДЪРЖАЛИ СЕ” – 1.

Предложението се приема с мнозинство.
Арх. Ив.Аврамов информира членовете на Съвета, че с арх. Игнатов са подписали приемо-предавателните протоколи за готовия справочник, изготвен от БИС и финансиран от РК София-град. С активното участие на арх. Н.Баровски, РК е била в готовност да финансира 2 500 бройки. Впоследствие бройката е нараснала на 3 600, по искане от страна на арх. В.Георгиева и след решение на УС. След обсъждане на въпроса с арх. Игнатов за бъдещото финансиране, смята за редно, че РК София-град не трябва да заплаща на големи РК като Пловдив, Варна, Бургас, затова са обсъдили средствата за този справочник да бъдат разпределени пропорционално на членовете на РК. По този начин, след неговата намеса, София-град ще спести над 7 000 лв.
По предложение на арх. Св.Никодимов,
Съветът реши:
1. Да се презаредят 4 броя неперсонализирани транспортни карти за 1 година, за ползване от щатния състав на РК София-град, в общ размер на 2 400 лв.
2.Средствата да се вземат от бюджета на РК София-град – от  перо Административни.

Гласували 14 души; „ЗА” – 14; „ПРОТИВ” – няма; „ВЪЗДЪРЖАЛИ СЕ” – няма.

Предложението се приема с пълно мнозинство.
По предложение на арх. Ив.Аврамов,
Съветът реши:
1. Да се сключи граждански договор със стенограф, за изготвяне на протокол от срещата между РИОСВ и главните архитекти на районните администрации.

2.Средствата да се вземат от бюджета на РК София-град – от перо – Професионална дейност.

Гласували 14 души; „ЗА” – 14; „ПРОТИВ” – няма; „ВЪЗДЪРЖАЛИ СЕ” – няма.

Предложението се приема с пълно мнозинство.
Арх. Ив.Аврамов информира, че е провел разговор с арх. Чавдар Ангелов относно закупуване на бройки от неговата последна книга, в която са събрани илюстрации на сгради.

Арх. Хр.Венков коментира, че този въпрос вече е гледан на Съвет. Към арх. Чавдар Ангелов са били отправени предложения и помощ в редактирането, тъй като за голяма част от снимките е нямало информация. Предложенията и забележките са били отхвърлени и затова РК не е закупула бройки от изданието.

Арх. Ат.Ковачев допълни, че Съветът се е бил обединил ако е възможно арх. Ангелов да предостави книгата в дигитален формат, така че да може да се разпространи към членовете на КАБ, но той категорично е заявил, че ще се предлага само на хартия.

По предложение на арх. Ив.Аврамов,

Съветът реши:
1. Арх. Чавдар Ангелов, на следващо заседание, отново да представи макет на книгата си пред членовете на новия Съвет на РК, които да вземат отношение дали да закупят бройки от нея.
Гласували 14 души; „ЗА” – 14; „ПРОТИВ” – няма; „ВЪЗДЪРЖАЛИ СЕ” – няма.

Предложението се приема с пълно мнозинство.
Арх. М.Русенов, арх. Хр.Венков и арх. Анг.Мазников коментираха относно бъдещите разходи – да не се правят такива, които не са свързани с целите на РК и на КАБ и които не са предвидени в бюджета, да не присъстват хората, които се обръщат за подкрепа към РК, ако членовете на Съвета не са се запознали предварително с конкретни материали по темата.
По т.8. от дневния ред:
Арх. Ив.Аврамов даде думата на арх. В.Тончева.
Арх. В.Тончева се обърна за подкрепа от страна на РК София-град към КАБ относно проблемното развитие на парка „Дядо Славейковото място“, който е от национално и културно значение и във връзка с 140 г. от раждането на Пенчо Славейков. Организацията, на която е председател желаят да изработят филм, за когото, при финансиране, имат готовност до една седмица да се монтира и представи на обществеността. Молбата е за финансова помощ за монтаж на филма, в размер на 2 200 лв. На 09.06. от 18 ч. в залата на 35-то СОУ "Добри Войников" на ул."Добри Войников" № 16 ще се състои обсъждане на ПУП-а. Всеки, който желае, може да присъства.
Арх. В.Тончева напусна заседанието на Съвета.

Арх. Д.Дюлгерова коментира, че в тези случаи смята за по-силно едно добре обосновано и аргоментирано становище от страна на Камарата, отколкото финансов стимул.

Арх. В.Кавалджиева също споделя мнението, че при така поставени въпроси в последния момент и без достатъчно материли, без яснота относно финансирането как и за какво, Съветът няма как да е компетентен и не може да вземе информирано решение.

След направено обсъждане,
Съветът реши:

1. РК София-град да спонсорира монтаж на филм за парка „Дядо Славейковото място“, по предложение на арх. Весела Тончева и нейния екип – в размер на 2 200 лв.
2. Средствата да се вземат от бюджета на РК София-град за 2016г., перо – Професионална дейност.

Гласували 11 души; „ЗА” – няма; „ПРОТИВ” – 4; „ВЪЗДЪРЖАЛИ СЕ” – 7.

Предложението не се приема.
Арх. Ат.Ковачев се обърна към председателя и зам.-председателя с молба ако е възможно минимум една седмица преди заседание на Съвета, да се пуска информация до членовете по точките от дневния ред.
Председателят арх. Ив.Аврамов закри заседанието в 20:30 часа, поради изчерпване на дневния ред.

ЗАМ.-ПРЕДСЕДАТЕЛ НА СЪВЕТА                                           ПРЕДСЕДАТЕЛ НА СЪВЕТА

НА РК СОФИЯ-ГРАД:………………...............                              НА РК СОФИЯ-ГРАД:
…………………........…….

         (арх. Св.Никодимов)



                (арх. Ив.Аврамов)                                                                              

Протоколист: ………….....…

                       (Е.Бикова)

